1 मोदी की नैया डूब रही है- मायावती
बसपा प्रमुख मायावती ने कहा कि प्रधानमंत्री नरेंद्र मोदी यह चुनाव हार रहे हैं, उनकी नैया डूब रही है। संघ ने भी मोदी को समर्थन देना बंद कर दिया है। उन्होंने कहा, "संघ का समर्थन ना मिलने से मोदी हताश हैं। इसका जीता-जागता प्रमाण है कि संघ ने भाजपा का साथ छोड़ दिया है। चुनाव में जनता से किए वादे और जनआकांक्षाएं पूरी नहीं होते देख स्वयंसेवक चुनाव में सक्रिय नहीं दिख रहे।"
2 मोदी ने बेरोजगारों के लिए क्या किया- राहुल गांधी
कांग्रेस के राष्ट्रीय अध्यक्ष राहुल गांधी ने मंगलवार को मध्यप्रदेश के नीमच में प्रधानमंत्री नरेंद्र मोदी पर निशाना साधा। उन्होने कहा- मोदी ने आम खाना तो सिखा दिया, लेकिन यह नहीं बताया कि उन्होंने बेरोजगारों के लिए क्या किया
3 बुआ और बबुआ से ज्यादा मुख्यमंत्री रहा हूं - मोदी
प्रधानमंत्री नरेंद्र मोदी ने उत्तरप्रदेश के बलिया और बक्सर में जनसभा को संबोधित किया। उन्होंने कहा कि मैंने कभी चुनाव में जाति का सहारा नहीं लिया। जितने साल बुआ और बबुआ मुख्यमंत्री रहे उतने साल अकेला गुजरात का सीएम रहा हूं। पैदा भले ही अति पिछड़ी जाति में हुआ, लेकिन लक्ष्य हिन्दुस्तान को दुनिया में अगड़ा बनाने का है।
4 हिंदू आतंकवाद वाले बयान के बाद कमल हासन ने चुनाव प्रचार रद्द किया
मक्कल निधि मय्यम पार्टी के संस्थापक और अभिनेता कमल हासन ने मंगलवार को थूथूकुडी के उत्तापीडरम में चुनावी प्रचार को रद्द कर दिया। उन्हें यहां विधानसभा उपचुनाव के लिए एमएनएम की सहयोगी पार्टी वीटीपी पार्टी के उम्मीदवार एम.गाधी के लिए प्रचार करना था।
5 ममता बनर्जी का मीम बनाकर शेयर करने वाली प्रियंका शर्मा को राहत
पश्चिम बंगाल की मुख्यमंत्री ममता बनर्जी की फोटो का मीम बनाकर उसे शेयर करने वाली प्रियंका शर्मा को सुप्रीम कोर्ट ने जमानत पर रिहा करने का आदेश दिया है। हालांकि, पहले कोर्ट ने कहा था कि प्रियंका को लिखित में माफीनामा देना होगा, लेकिन बाद में अपने आदेश में संशोधन करते हुए उन्हें तत्काल रिहा करने का आदेश दिया।
6 मोदी को 'नीच आदमी' बताने वाले बयान पर अब भी कायम -मणिशंकर
कांग्रेस नेता मणिशंकर अय्यर ने मंगलवार को अपने 'नीच आदमी' वाले बयान को सही ठहराया। अय्यर ने कहा कि ''मैं जो कहना चाहता था, वह मैं लेख में कह चुका हूं। मैं अपने हर शब्द पर कायम हूं। इस पर बहस करने की मेरी कोई इच्छा नहीं है।'' अय्यर ने 'राइजिंग कश्मीर' में लिखे आर्टिकल में ये बातें कहीं।
7 कोलकाता: अमित शाह की रैली से पहले हंगामा
कोलकाता में भाजपा अध्यक्ष अमित शाह की रैली से पहले सियासी घमासान तेज हो गया है। कोलकाता पुलिस पर भाजपा ने पोस्टर और होर्डिंग हटाने का आरोप लगा है। बताया जा रहा है कि पुलिस रैली स्थल पर पहुंची और भाजपा से रैली की अनुमति वाले कागज दिखाने को कहा, लेकिन पार्टी की ओर से रैली की अनुमति वाले कागज नहीं दिखाए गए । उसके बाद पुलिस ने पीएम मोदी और शाह के पोस्टर वहां से हटा दिए।
8 धूमधाम से मनाया गया त्रिशूर पूरम पर्व
केरल में हर साल की तरह इस साल भी त्रिशूर पूरम पर्व मनाया जा रहा है। वडक्कुमनाथन मंदिर में हजारों की संख्या में लोग इस पर्व में को मनान आए। वहीं, इस बार बैन हटने के बाद सबसे ऊंचे हाथी ने बीते रविवार को त्रिशूर पूरम पर्व के पहले दिन हिस्सा लिया।
9 वॉटसन को मैच के बाद 6 टांके लगे
आईपीएल फाइनल में रविवार को मुंबई इंडियंस ने चेन्नई सुपरकिंग्स को हरा दिया। इस मैच में चेन्नई के लिए ओपनर शेन वॉटसन ने 80 रन की पारी खेली। चेन्नई के ऑफ स्पिनर हरभजन सिंह ने खुलासा किया कि बल्लेबाजी के दौरान वॉटसन के घुटने से खून निकल रहा था, लेकिन वे हार नहीं माने। उन्होंने अंत तक बल्लेबाजी की। मैच के बाद वॉटसन को छह टांके लगे।
10 शेयर बाजार में नौवें दिन लौटी रौनक
शेयर मार्केट में मंगलवार को 9 दिनों के बाद रौनक लौटी, जब बॉम्बे स्टॉक एक्सचेंज का प्रमुख इंडेक्स सेंसेक्स 227 अंकों की उछाल के साथ 37,318 पर बंद हुआ। वहीं निफ्टी 96 अंको की बढ़त के साथ 11244 पर बंद हुआ।